Napie Hamdan

Hanafie Hamdan (31 Ogos 1973 – 22 November 2024) juga dikenali sebagai Nafie Spider merupakan seorang pemuzik dan penggubah lagu Malaysia. Beliau terkenal sebagai antara pengasas dan gitaris kumpulan Spider. Selain itu, beliau juga merupakan jurutera bunyi di studio Luncai Emas.

Spider

Napie mengasaskan bersama kumpulan Spider bersama Tam (vokal dan gitar), Tony (gitaris utama), dan Yem (dram, kemudian digantikan oleh Aie) semasa penubuhan kumpulan ini pada 1996. Kumpulan ini menandatangani kontrak bersama Luncai Emas milik M. Nasir, sejak itu Spider diambil sebagai kakitangan tetap Luncai Emas. Album pertama mereka Ngam Ho dikeluarkan pada 1998 dengan mempertaruhkan lagu "Mungkinkah Terjadi" sebagai single pertama. Sejak itu, Nafie bersama kumpulan Spider menerbitkan lima lagi album yang kesemuanya meraih kejayaan komersial.

Kehidupan peribadi
Beliau berkahwin dengan Nor Rasidah Said dan dikurniakan 3 anak.

Sakit dan kematian
Pada Julai 2024, Napie dikejarkan ke Hospital Sungai Buloh akibat serangan angin ahmar ketika melakukan kerja di studio Luncai Emas di Paya Jaras, Selangor, ditemani oleh anak M. Nasir, Hidayat. Beliau kemudian menjalani pembedahan otak di hospital sama, namun keadaannya mula lemah.

Beliau meninggal dunia pada 22 November 2024 akibat angin ahmar pada usia 51 tahun. Jenazah beliau dibawa ke Masjid Cahaya Iman, Bandar Country Homes, Rawang bagi pengurusan kafan dan solat dan dikebumikan di Tanah Perkuburan Islam Bandar Country Homes, Rawang selepas solat Jumaat.

Rujukan

Pautan luar
 Napie Hamdan di Discogs

Kategori:Kelahiran 1973
Kategori:Kematian 2024
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Johor
Kategori:Pemuzik Malaysia
Kategori:Penggubah lagu Malaysia
Kategori:Penerbit rakaman Malaysia
Kategori:Kematian akibat angin ahmar